ເກົາຫຼີ​ເໜືອ ​ແລະ​ໃຕ້ ​​ເຈລະຈາ​ກັນ ​ເລື້ອງຄ່າ​ແຮງ​ງານ ໃນ ເຂດ​ອຸດສາຫະກຳ​ Kaesong.
​ຄະນະຜູ້ແທນເກົາຫຼີ​ໃຕ້ ​ໄດ້​ອອກ​​ເດີນທາງ ​ໄປຍັງ​ເຂດ​ອຸດສາຫະກຳ​ຮ່ວມ Kaesong ​ເພື່ອເຈລະຈາ ກ່ຽວກັບຄ່າແຮງງານ ຢູ່ໃນເຂດອຸດສາຫະກຳຮ່ວມ ດັ່ງກ່າວ.
ບັນດາເຈົ້າໜ້າທີ່ຂອງເກົາຫຼີເໜືອແລະເກົາຫຼີໃຕ້ ໄດ້ເຈລະຈາກັນ ໃນວັນພະຫັດມື້ນີ້ ໃນຈຸດປະສົງເພື່ອແກ້ໄຂບັນຫາຂັດແຍ້ງເລື້ອງ ຄ່າແຮງງານທີ່ແກ່ຍາວມາເປັນເວລາດົນນານ ຢູ່ທີ່ເຂດອຸດສາຫະ ກຳຮ່ວມ Kaesong ຄະນະຜູ້ແທນເກົາຫຼີໃຕ້ ໄດ້ອອກເດີນທາງໄປຍັງເຂດອຸດສາຫະ ກຳຮ່ວມ Kaesong ໃນເຊົ້າວັນພະຫັດມື້ນີ້ຊຶ່ງຕັ້ງຢູ່ໃນເຂດເກົາ ຫຼີເໜືອ ທີ່ມີການຮັກສາຄວາມປອດໄພ ໃນເຂດຊາຍແດນ ຢ່າງ ເຄັ່ງຄັດນັ້ນ ທ່ານ Lee Sang-min ຫົວໜ້າຂອງຄະນະຜູ້ແທນຂອງໂຊລໄດ້ ກ່າວວ່າ ນີ້ແມ່ນການພົບປະກັນຄັ້ງທຳອິດຂອງຄະນະກຳມາທິການຮ່ວມທີ່ຮັບຜິດຊອບໃນ ການບໍລິຫານງານໃນເຂດອຸດສາຫະກຳຮ່ວມດັ່ງກ່າວ ນັບຕັ້ງແຕ່ເດືອນມິຖຸນາຜ່ານມານີ້ ທ່ານ Sang-min ກ່າວວ່າ ທັງສອງຝ່າຍແມ່ນໄດ້ເຄັ່ງຂຶມຕໍ່ກັນ ໃນຮອບຫຼາຍໆເດືອນຜ່ານມາ ໃນການຂັດເເຍ້ງຍ້ອນ ຝ່າຍເກົາຫຼີເໜືອໄດ້ເອົາບາດກ້າວຂຶ້ນຄ່າແຮງງານຂັ້ນຕ່ຳ ໃຫ້ພວກຄົນງານຂອງຕົນຕາມ ລຳພັງ ໃນເຂດອຸດສາຫະກຳຮ່ວມ ຈາກ 70 35 ໂດລ່າ ເປັນ 74 ໂດລ່າ ເລີ້ມແຕ່ ເດືອນມີ ນາເປັນຕົ້ນມາ ເກົາຫຼີໃຕ້ ຢືນຢັດວ່າ ການຂຶ້ນຄ່າແຮງງານໃດໆກໍຕາມ ແມ່ນຕ້ອງ ໄດ້ຮັບການຕົກລົງດ້ວຍ ການເຫັນພ້ອມຂອງທັງສອງຝ່າຍ ມີພະນັກງານເກົາຫຼີເໜືອ ຫຼາຍກວ່າ 53 ພັນຄົນ ເຮັດວຽກ ໃນ 120 ໂຮງງານຂອງເກົາຫຼີໃຕ້ ຢູ່ເຂດອຸດສາຫະກຳຮ່ວມດັ່ງກ່າວ ທີ່ໄດ້ເປີດກິດຈະການໃນປີ 2004 ແລະນີ້ແມ່ນນຶ່ງຂອງບໍ່ເທົ່າໃດຂົງເຂດ ທີ່ມີການຮ່ວມມື ລະຫວ່າງເກົາຫຼີເໜືອແລະໃຕ້